text: бақтыбаев әлім (1929-1998, атырау қаласы). атырау мұнай техникумын (1949), мәскеу мұнай институтын (1959) бітірген. 1949-1965 жылдары құлсары мұнай кәсіпшілігінде коллектор, ұңғымаларды зерттеу технигі, пайдалану женіндегі аға геолог, мұнай өндіру цехының техник-геологі, аға инженер, мұнай өндіру цехының бастығы, аға инженер. 1965-1969 жылдары қазақстан коммунистік партиясы атырау облыстық комитетінің бөлімінің нүсқаушысы. 1969-1977 жылдары атырау гидрогеология партиясының бастығы. 1977-1998 жылдары балықшы бұрғылау жумыстары басқармасының орталық қызметі бастығының орынбасары, бу және сумен қамтамасыз ететін цехтың бастығы, «қазан» шағын кәсіпорны директоры, бірлескен кәсіпорнының бөлімше бастығы. «құрмет белгісі» орденімен және медальдармен марапатталған.